Keniyalik shifokorlar tasodifan boshqa bemorning miyasini operatsiya qildi

Keniyadagi shifoxonada jarrohlar xato sababli boshqa bemorning miyasini operatsiya qilib qo‘ydi. Bu haqda BBC News xabar berdi.

Operatsiya stoliga shifoxonaga kelgan boshqa bemor tushib qolgan. Bu bemor jarrohlik operatsiyasiga muhtoj bo‘lmagan. Shifokorlar uning miyasida tromb bor bemor deb o‘ylagan va uni bir necha soat operatsiya qilgan. Shifokorlar trombni topa olmagach, xatolik bo‘lganiga shubhalana boshlagan.
Shifoxona tomonidan ma’lum qilinishicha, xato sababli operatsiya qilingan bemorning holati yaxshilanmoqda. Trombi olinishi kerak bo‘lgan bemorning ham holati yaxshi.
Hodisadan so‘ng neyrojarroh, anesteziolog va ikki nafar hamshira vaqtincha ishdan chetlatilgan.